Liggaam van vermoorde man in PE gevindArgieffoto: Kent Williamson Die liggaam van ŉ man, wie se kop in kleefplastiek toegedraai en sy voete en hande met nylon vasgebind is, is Donderdag in Fairview in Port Elizabeth in die Oos-Kaap gevind. Ao Alwin Labans, woordvoerder van die polisie, het gesê ŉ verbyganger het die liggaam van ŉ man in die bosse langs die pad opgemerk. Die man is vermoedelik tussen 55 en 60 jaar oud. “Hy is gewelddadig vermoor. Albei sy hande en voete is met ŉ nylontou vasgebind en sy kop is met kleefplastiek bedek. Hy is gewelddadig aangerand,” het Labans verduidelik. Die polisie vermoed die man se liggaam is deur die loop van Woensdagaand of Donderdagoggend in die bosse gestort. Die motief en omstandighede rondom die moord word ondersoek. Die man se naam word weerhou totdat sy naasbestaandes in kennis gestel is.